Kultura Maribor

TEČAJ SLIKARIJE, RISARIJE, IGRARIJE 5+
2024-03-25 15:00 - 16:00, 2024-04-01 15:00 - 16:00, 2024-04-08 15:00 - 16:00, 2024-04-15 15:00 - 16:00 (Europe/Paris) | Vetrinjski dvor
VSAK PONEDELJEK od 15.00 do 16.00

Celoletno ustvarjalno raziskovanje otrokom nudi spoznavanje različnih risarskih in slikarskih pristopov, materialov in orodij za likovno ustvarjanje. Program je zasnovan skozi igro, kjer strokovno vodstvo spodbuja poglabljanje v risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi delo in igro. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org

Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

Animirani frazem – delavnica pisanja scenarija in kolažne animacije
2024-03-25 16:00 - 2024-03-31 19:00 | Maribor center / Vetrinjski dvor (Vetrinjska ulica 30, Maribor)
Delavnico pisanja scenarija in kolažne animacije s Kajo Balog in Leonom Vidmarjem.
Delavnica kolažne animacije “Animirani frazem” izhaja iz kreativnega procesa, ki ga mentorja, Leon Vidmar in Jerneja Kaja Balog uporabljata pri ustvarjanju novega animiranega filma Zelena veja. Scenarij sledi konceptu vizualnega prikazovanja slovenskih frazemov, ki s svojo dobesednostjo presega meje jezika in tako ustvari nov način pripovedovanja zgodbe. Ta je unikaten, hkrati pa tudi univerzalen, saj so slikovni “prevodi” frazemov postavljeni v vsebinsko zaporedje, ki bralca vselej v dovoljšnji meri napeljuje k razumevanju pomena posameznih frazemov, četudi mu kateri od njih prej ni bil znan.
Produkcijska delavnica animiranega filma za dijake in študente bo letos potekala v dveh delih. V prvem delu (2 srečanji) bo dramaturginja in scenaristka Kaja Balog s skupino razvijala scenarij, ki bo temeljil na frazemu. V drugem, produkcijskem delu delavnice, katerega bo vodil Leon Vidmar, bodo udeleženke_ci animirali v kolažni tehniki stop animacije.

Povezava do originalnega članka

LIKOVNA ZA OTROKE, 7+
2024-03-25 16:30 - 17:30, 2024-04-01 16:30 - 17:30, 2024-04-08 16:30 - 17:30, 2024-04-15 16:30 - 17:30 | Vetrinjski dvor
VSAK PONEDELJEK od 16.30 do 17.30
Celoletno ustvarjalno raziskovanje otrokom nudi spoznavanje različnih risarskih in slikarskih pristopov, raziskovanje materialov in orodij. Udeleženci se spoznajo z osnovami risanja, slikanja, skiciranja, mešanja barv in podobno. Pod strokovnim vodstvom bomo skozi igro spoznavali risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so
prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi pogovore. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org
Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

LIKOVNA GIMNASTIKA ZA MOŽGANE, 15+
2024-03-25 18:00 - 19:30, 2024-04-01 18:00 - 19:30, 2024-04-08 18:00 - 19:30 | Vetrinjski dvor
VSAK PONEDELJEK od 18.00 do 19.30
Vabimo vas k celoletnemu raziskovanju, spoznavanju različnih tehnik in pristopov risanja ter sproščanja ob risbi.
Prednosti: izražanje otroka v nas, občutek zavetja, samopomoč in korekcija, sprostitev in meditacija, razvoj kreativnosti, osebna rast …
Ob likovno meditativni metodi bomo na plano spustili ustvarjalni proces in postali avtorji mojstrovin. Z različnimi likovnimi nalogami bomo prevetrili naše možgančke, ki krepijo nevronske povezave, širijo percepcijo in krepijo koncentracijo.
Pridruži se lahko prav vsak, saj za risanje ni potreben likovni talent ali predhodno likovno znanje.
Cena za tečaj je 80 EUR/mesec.
Več informacij na: info@marsmaribor.org

Udeleženci delavnice prejmejo vso potrebno spodbudo, materiale in napotke za delo.
Obvezne so prijave. Število mest je omejeno na 10.

Organizator: Zavod Mars Maribor

Povezava do originalnega članka

Delavnica ustvarjalnega pisanja z Alice
2024-03-27 18:30 - 19:30 | Vetrinjski dvor
Ustvarjalno pisanje z Alice je čas za vadbo pisanja na različne načine.
Kako pogosto si dejansko vzamemo čas za pisanje? Za večino ne pogosto. Za nekatere nikoli.
Toda pisanje je način, da bolje spoznate sebe in svoje izkušnje. Jezik je navsezadnje način, kako povzemamo in dekodiramo vse, kar razumemo o svetu. Ure kreativnega pisanja so delavnica prostega pisanja, kar pomeni, da se skozi različne ustvarjalne naloge premikamo hitro in intuitivno. Ni pravega ali napačnega načina pisanja in ni pričakovanja, da boste v času karkoli ‘dokončali’.
Vsi pozivi in besedila so napisani in dostavljeni v angleščini, tako da bi se morali počutiti udobno z angleščino (vendar posebna raven ni potrebna).
Vsakič sledimo podobni strukturi, tako da veste, kaj lahko pričakujete, in se počutite varne.
Zamislite si to kot vadbo za svojo ustvarjalnost ali enourno potovanje v drug prostor.
Kako se pridružim? Če želite rezervirati svoje mesto, pišite Alice na creativeteabreaks@gmail.com ali jo kontaktirajte na Instagramu @creative_tea_breaks

Kdo je Alice?
Alice je Britanka, ki že nekaj let živi v Mariboru. Ko je živela v Hackneyju v Londonu, je vodila projekt Draft London. Skupina ne obstaja več, vendar so ustvarili Zine, gostili nove večere pisanja in imeli podcast. Alice je bila objavljena v enem od njihovih zinov z naslovom “Črta blizu naraščajoče plime”. Njihovo delo si lahko ogledate na Instagramu @draft_london
Diplomirala je iz literature in kreativnega pisanja na londonski univerzi Metropolitan in je sodelovala pri First Story, dobrodelni organizaciji za kreativno pisanje za mlade. Alice je dolgoletna pisateljica in ustvarjalna zagovornica. Sledite ji na Instagramu @creative_tea_breaks za redne ustvarjalne nasvete in pisne namige.

Organizira: Zavod MARS Maribor

Povezava do originalnega članka

Usposabljanje za mentorje delavnic s 3D pisali
2024-03-28 17:00 - 20:00 | Kulturni inkubator
ustvarjanje s 3d pisali
USPOSABLJANJE ZA MENTORJE
Četrtek, 28. marec 2024 // 17:00 // Kulturni inkubator

Si želiš ustvariti nekaj tridimenzionalnega in pridobiti veščine ustvajranja s 3D pisali, potem pa to znanje predajati naprej na delavnicah? Mladinski kulturni center Maribor (MKC Maribor) vabi na usposabljanje za mentorje delavnic s 3D pisali.
Delavnica bo potekala v četrtek, 28. marca 2024, ob 17. uri v Kulturnem inkubatorju (Koroška cesta 18) in je za udeležence brezplačna.
Udeleženci se bodo naučili pravilnega rokovanja s 3D pisali in spoznali neomejene možnosti ustvarjanja, ki jih ta pisala omogočajo.
Usposabljanje bo vodila Monika Pocrnjić. Zaradi lažje organizacije in zagotovitve materiala zbiramo predhodne prijave na spodnji povezavi. Na voljo je 15 prostih mest, prijave zbiramo do zapolnitve.

PRIJAVA NA USPOSABLJANJE

Povezava do originalnega članka

Coda kavč #9
2024-03-28 18:00 | Studio
Na delavnici ekstremnih vokalnih tehnik petja z Ivo Flisar boste spoznali in se naučili, kako na čimbolj optimalen in zdrav način izvajati vokalne distorzije/efekte.
Pozornost bomo namenili:

tehnikam za pripravo & ogrevanje pevskega/govornega aparata,
pomenu telesne/kondicijske pripravljenosti in
vokalnim nastavkom.

Spregovorili bomo tudi o tem, kako najti lasten način oziroma osebni zvok/šum.
Več podrobnosti še sledi! Udeležba na delavnici je brezplačna, zavoljo lažje organizacije pa te prosimo, da se pofočkaš na obrazcu: https://forms.office.com/r/gSsg6MzTjg.

KUD CODA

Povezava do originalnega članka

Glina in vino
2024-03-29 17:00 - 20:00 | Vetrinjski dvor
Petki so pravi dan za sprostitev po napornem tednu. Delavnica oblikovanja gline “Glina in vino” je namenjena prav temu – sprostitvi in razvedrilu. Na delavnici prostoročno oblikujemo glino, pijemo vino in se imamo fino. Predznanje oblikovanja gline ni potrebno, potrebna je zgolj dobra volja. Vsak si izdela kar želi, če pridete brez ideje pa jih najdemo in skupaj ustvarimo nekaj posebnega.
Srčno vabljeni.
Z vami bom Nina iz Atelje LeLa.

Cena: 55 € / osebo
V ceno so vključeni vodenje in mentorstvo, ves material in pripomočki, 2x žganje in glaziranje končnega izdelka ter vino
Število mest je omejeno. Mesto na delavnici si zagotovite s plačilom kotizacije.
Prijave: info@ateljelela.com

O mentorici:
Nina Dečman Kološa je ustvarjalka, ki pod svojo blagovno znamko Atelje LeLa izdeluje čudovite skodelice in drugo uporabno keramiko. Po uradni izobrazbi je socialna delavka, življenje pa jo je pripeljalo v svet gline, ki je bila ljubezen na prvi dotik. Oblikovanje gline je njena meditacija. Takrat se umiri, prizemlji in pusti domišljiji prosto pot. Takrat misli odnese proč in vodstvo prevzamejo roke. Navdih najde v naravi. Po sprehodu ob morju ali v gozdu vedno nabira
darove narave, ki jih kasneje vtisne v glino in ji na tak način vdihne prvinskost. Tudi v oblikah zasleduje naravne, organske, nežne, življenjske krivulje in oblike. Je ženska, ki življenje zajemam z veliko žlico in se mu predajam v vseh valovih.

Dogodek organizira Nina Dečman Kološa v sodelovanju z Zavodom MARS Maribor.
Več: http://www.marsmaribor.org/

Povezava do originalnega članka

Glinene ptice z Evo Prepeva
2024-03-30 10:00 - 13:00 | Maribor center / Vetrinjski dvor (Vetrinjska ulica 30, Maribor)
Ne zamudite lepe priložnosti, da pod vodstvom talentirane umetnice Eve Prepeva spoznate čarobni svet pomladnega oblikovanja z glino.
S pticami, nam tako ljubimi znanilkami pomladi, se v marcu srečamo vsepovsod! Tako v naravi, kot tudi v mestu. Vzemimo si minuto časa, privoščimo si prepotrebni stik z naravo in jim prisluhnimo. Kaj slišite? Petje, ščebet ali zapeljivo gruljenje?
Ptice so bile naš navdih pri snovanju zadnje ustvarjalne delavnice v mesecu marcu. V tehniki prostoročnega oblikovanja gline, valjanje in odtiskovanja jih bomo poskušali upodobiti, pri tem pustili domišljiji prosto pot in si na koncu s končnimi izdelki polepšali dom.
Zakaj se udeležiti delavnice?

Razvijajte svoje umetniške spretnosti pod vodstvom izkušene umetnice.
Odkrijte sproščujoči svet oblikovanja z gline.
Ste vedeli, da ima glina terapevtske lastnosti?
Ustvarite unikatne umetnine, ki bodo okrasile vaš dom.
Povežite se s skupnostjo ustvarjalcev in ljubiteljev umetnosti.

Več informacij

Povezava do originalneg
a članka

Večer animejev in družabnih iger 7/2024
2024-03-30 17:00 - 23:00 | Kulturni inkubator
V soboto, 30. 3. 2024, ob 17. uri ste ponovno vabljeni v Kulturni inkubator na Koroški cesti 18 v Mariboru na Večer animejev in družabnih iger 7/2024. Kot običajno je vstop na dogodek popolnoma brezplačen, za obiskovalce, mlajše od 13 let, pa je priporočljivo, da se ga udeležijo v spremstvu staršev ali odgovornega skrbnika.

Na tokratnem dogodku bo sočasno z igranjem različnih družabnih iger, iger s kartami in video iger potekal ponovno tudi anime maraton. Tokrat si bomo ogledali vseh 12 epizod komične animirane zombijevske avanture Zom 100: Bucket List of the Dead. Animejska serija se bo predvajala z originalnim japonskim tonskim zapisom in angleškimi podnapisi. Na pretočniku Crunchyroll štorijo opisujejo sledeče:
Celotno mesto so opustošili živi mrtveci, ampak Akira se še nikoli ni počutil tako živega! Leta je opravljal delo, ki je razjedalo njegovo dušo, zaradi česar je izgubil vsakršno veselje do življenje. Ko skozi njegovo mesto divja zombijevska apokalipsa, ga sploh ni strah; presrečen je, da si lahko končno privošči malo oddiha. Tako si Akira zada nalogo, da opravi vseh 100 stvari na njegovem seznamu želja, preden umre.

Kot smo že omenili, bodo na voljo tudi družabne igre, igre s kartami, kot so Weiß Schwarz, Pokemon TCG in Digimon TCG, pa tudi različne video igre na konzoli Nintendo Switch. Tokratni program je torej sledeči:
17:00 – 22:00
Anime maraton:
Zom 100: Bucket List of the Dead – Ep. 1-12
17:00 – 00:00
Družabne igre, Weiß Schwarz, Pokemon TCG, Digimon TCG, video igre idr.
Vabljeni.

Povezava do originalnega članka

Poslikava krožnika, pladnja ali sklede
2024-04-03 17:00 - 19:30 | Vetrinjski dvor
Na lončarski delavnici si bomo v prostoročni tehniki valjanih plošč najprej izdelali večji krožnik, pladenj ali skledo v poljubni obliki, nato pa bomo izdelek okrasili. Bodisi z risbo, bodisi z vzorci ali vrezovanjem/praskanjem. Tej tehniki se reče sgrafitto. Delavnica je primerna tako za začetnike, kot tudi tiste, ki ste se z glino že seznanili. Poudarek bo na okrasitvi, tako da bo do izraza prišla risarska oziroma slikarska žilica, ki se skriva v vsakem izmed nas.

Cena na osebo: 45,00 €. Vsi materiali so vključeni v ceno.
Prijave: Število mest je omejeno. S plačilom kotizacije, si zagotovite mesto na delavnici eva.prepeva@gmail.com.

O mentorici:
Pod imenom Eva Prepeva ustvarja diplomirana slikarka Eva Ketiš, zaljubljena v glino in ostale naravne materiale. Med študijem na Akademiji za likovno umetnost in oblikovanje se je leta 2015 odločila, da uresniči svojo dolgoletno željo in se začnem ukvarjat s keramiko.
Ta jo sicer spremlja že od majhnega, ko je opazovala svojega očeta pri vrtenju lončarskega vretena. Ob njegovih kipcih, vazah in loncih sta rasla tudi njeno navdušenje in ljubezen do gline, tega nadvse pomirjujočega naravnega materiala, ki ponuja neskončno ustvarjalnih možnosti.
Pri delu jo navdihujejo predvsem živali in narava. V želji, da bi bili čim bolj igrivi, enkratni in dodelani, so njeni keramični izdelki narejeni z veliko mero skrbnosti in ljubezni. Prav vsak od njih ima svojo zgodbo in karakter, ki ga raziskujem skozi (večinoma) prostoročne tehnike.
V njeni delavnici v Mariboru nastaja tako nakit, kot tudi ostali kosi uporabne ter dekorativne keramike.

Dogodek organizira Eva Prepeva v sodelovanju z Zavodom MARS Maribor.
Več: http://www.marsmaribor.org/

Povezava do originalnega članka

Pravljično lončarstvo
2024-04-05 16:00 - 18:00 | Vetrinjski dvor
Delavnica oblikovanja glinene šalčke, ki jo pospremi izbrana pravljica.
Pridružite se nama na delavnici ‘Pravljično lončarstvo’. Mojca nas bo popeljala v pravljični svet skozi ljubeče besede izbrane pravljice, ki nagovarja pomembnost dotika in medosebnih odnosov. Nina bo glavno temo pravljice prizemljila z lončarsko delavnico na kateri si bo vsak izdelal unikatno šalico in vanjo odtisnil svojo dlan.
Delavnica je primerna za majhne in velike in tako za tiste, ki že imate izkušnje z glino, kot tudi za začetnike.
Srčno vabljeni.

Prijave: število mest je omejeno. S plačilom kotizacije, si zagotovite mesto na delavnici info@ateljelela.com.
Cena: 50,00 €. Vsi materiali, 2x žganje in glaziranje so vključeni v ceno.
Več: info@marsmaribor.org

O mentorici:
Nina Dečman Kološa je ustvarjalka, ki pod svojo blagovno znamko Atelje LeLa izdeluje čudovite skodelice in drugo uporabno keramiko. Po uradni izobrazbi je socialna delavka, življenje pa jo je pripeljalo v svet gline, ki je bila ljubezen na prvi dotik. Oblikovanje gline je njena meditacija. Takrat se umiri, prizemlji in pusti domišljiji prosto pot. Takrat misli odnese proč in vodstvo prevzamejo roke. Navdih najde v naravi. Po sprehodu ob morju ali v gozdu vedno nabira
darove narave, ki jih kasneje vtisne v glino in ji na tak način vdihne prvinskost. Tudi v oblikah zasleduje naravne, organske, nežne, življenjske krivulje in oblike. Je ženska, ki življenje zajemam z veliko žlico in se mu predajam v vseh valovih.

Dogodek organizira Nina Dečman Kološa v sodelovanju z Zavodom MARS Maribor
Več: http://www.marsmaribor.org/

Povezava do originalnega članka

MKC-jev Dan za spremembe 2024
2024-04-06 09:00 - 12:00 | Kulturni inkubator
Dan za spremembe v družbi MKC Maribor
‘‘NAJBOLJ ZLATA JE PROSTOVOLJSKA LOPATA’’
Sobota, 6. april 2024 // 9:00 – 12:00 // Kulturni inkubator

Pod okriljem Slovenske filantropije se MKC Maribor tudi letos vključuje v vseslovensko akcijo Dan za spremembe, ki ga bomo obeležili v soboto, 6. aprila 2024. Tokratni slogan se glasi NAJBOLJ ZLATA JE PROSTOVOLJSKA LOPAT in poudarja moč solidarnosti in pomen prostovoljstva pri grajenju bolj odpornih skupnosti.

Osrednji namen akcije se odlično sklada z našo letošnjo zelenečo idejo:
MKC Maribor vabi na prostovoljsko akcijo, »MKC-jev dan za spremembe 2024«, ko bomo zaposleni, prostovoljci, mimoidoči zainteresirani v dobrem vzdušju v soboto, 6. aprila, med 9.00 in 12.00 izvedli zeleno intervencijo ureditve dvorišča Kulturnega inkubatorja na Koroški cesti 18!
Naše druženje bo obsegalo:

kratko predavanje o pomenu zelenih urbanih oaz ter skupinsko urejanje zeliščnega vrta in ostalih elementov zelene oaze, ki bo v prihodnje služila kot kotiček odmora, druženja in sproščanja.
Ob koncu dela bodo imeli udeleženci tudi možnost personalizirane poslikave bombažnih vrečic za večkratno uporabo.

Na MKC Maribor menimo, da je zamišljena zelena intervencija odlična priložnost tudi za mreženje, posredno predstavitev aktivnosti za mlade v prostoru, ki ga upravlja Mladinski kulturni center Maribor, obenem pa tudi možnost medgeneracijskega druženja in sodelovanja, ki utrjuje lokalno skupnost.
Za prigrizek in delovni material bo poskrbljeno, več informacij in prijave na: eva.zunec@mkc.si
Vljudno vabljeni, da se nam pridružite!

Povezava do originalnega članka

Leseni obeski z Vesno Živković
2024-04-06 10:00 - 13:00 | Vetrinjski dvor
Les je lep. Sodi med čudovite naravne materiale, ki v človeku vzbuja občutek topline in domačnosti. Spoznajmo ga in si na ustvarjalni delavnici izdelajmo unikaten nakit! Leseni nakit ima svojo posebno lepoto, ki jo lahko opazimo in cenimo iz več razlogov. Naravni videz in tekstura lesa dajeta občutek topline in pristnosti, različne vrte lesa pa ponujajo raznolikost odtenkov in vzorcev.
Na delavnici z ustvarjalko Vesno Živković bomo izbrali kos lesa, ga zbrusili, rezali, obdelali, oblikovali, premazali… Spoznali bomo tehnike obdelave lesa in se potrudili, da iz njega izvabimo najlepše.
Zakaj se udeležiti delavnice?

Spoznajte les in metode oblikovanja lesenega nakita
Izdelajte unikatno darilo zase ali za ljubljeno osebo.
Odkrijte svet umetniškega ustvarjanja z Vesno Živković.
Spoznajte in se družite s somišljeniki, ki vedo, da je les pomemben naravni material in vir neskončnega ustvarjalnega navdiha.

Prisluhnite svoji ustvarjalnosti, pridružite se nam na delavnici z Vesno Živković in se naučite nečesa novega. Izdelajte si čudovite lesene obeske in odkrijte radosti ustvarjanja.
Sobotne delavnice za družine in druge zainteresirane pod skupnim imenom Sobota za družbo ponuja obiskovalcem tudi igralni kotiček, igre za najmlajše in ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc BarCoda, ki bo odprt v času MARSovih ustvarjalnih sobot.

Prijave: Zaradi omejenega števila mest vas prosimo, da se predhodno prijavite in sicer s plačilom kotizacije do 3. 4. 2024. Klik za prijavo!
Cena: 10,00 € / posamična, 20€ / družinska (do 2 odrasla in 3 otroci). Materiali so vključeni.
Mesto si zagotovite s predhodnim nakupom vstopnice na spletni strani MARSa www.marsmaribor.org
Več: info@marsmaribor.org

O mentorici:
Vesna Živković je ustvarjalka, ki les dodaja v svoje izdelke. Les zbrusi, ga oblikuje, premaže, da dobi sijaj, ter mu šele potem doda smolo, da mu ohrani trajnost. Oblikuje dekorativne izdelke za dom, kakor tudi nakit. Izvaja tudi ustvarjalne delavnice, ter prenaša svoje veščine na vse, ki jih zanima.

Dogodek organizira Zavod MARS Maribor z ustvarjalko Vesno Živkovič.
Več: http://www.marsmaribor.org/

Povezava do originalnega članka

Dan za spremembe: Skupnostno kvačkanje brez meja
2024-04-06 10:30 | PEKARNA MAGDALENSKE MREŽE
6. 4. 2024 ob 10.30, Pekarna Magdalenske mreže
Dan za spremembe: Skupnostno kvačkanje brez meja
V soboto, 6. 4. 2024, na Dan za spremembe te ob 10.30 vabimo na skupnostno medgeneracijsko kvačkanje s skupino No-Border Craft. Kvačkale_i bomo s prsti in z iglami v palestinskih barvah in tako izkazovale solidarnost s Palestinkami_ci. Za druženje ne potrebujete predznanja, saj lahko sodelujete tudi pri pripravi trakov za kvačkanje s prsti. Prirejen bo tudi bazar No-Border Craft, kjer boste lahko kupile_i kvačkane izdelke kolektiva.

No-Border Craft je samoorganizirana skupina prosilk za azil, migrantk s statusom begunke in aktivistk, ki »skupnostno kvačkajo in se družijo brez meja«. Njihova kvačkarska srečanja so se začela in še potekajo v sodelovanju z neformalno rokodelsko skupino KvaKvačkaš. Bistveni cilj skupine je gradnja socialne mreže med lokalnimi prebivalkami in migrantkami ter prizadevanje za krepitev moči in uveljavljanje znanj, izkušenj in poguma migrantskih žensk. Aktivno iščejo možnosti alternativne ekonomije in afirmacije znanj migrantk, zato so se odločile, da svoje izdelke ponudijo v zameno za prostovoljne prispevke ob različnih priložnostih.Presečni aktivizem No-Border Craft ponuja varen prostor vsem, ki želijo izzvati in spreminjati obstoječi seksistični, patriarhalni sistem belske nadvlade.

Dan za spremembe je vseslovenska prostovoljska akcija, ki je nastala z namenom spodbujanja ljudi, da aktivno pristopijo k odzivanju na potrebe svoje skupnosti. Na ta dan se lotevamo konkretnih dejanj, s katerimi izboljšujemo življenje v svojem okolju in v širši družbi.

Povezava do originalnega članka

Večer animejev in družabnih iger 8/2024
2024-04-06 17:00 - 23:00 | Kulturni inkubator
V soboto, 6. 4. 2024, ob 17. uri ste vabljeni v Kulturni inkubator, Koroška cesta 18, Maribor na Večer animejev in družabnih iger 8/2024. Kot običajno je vstop na dogodek prost, za obiskovalce, mlajše od 13. leta, pa je priporočljivo, da se ga udeležijo v spremstvu staršev ali odgovornega skrbnika.

Na tokratnem dogodku bodo na voljo različne družabne igre, kot so Dixit, Exploding Kittens, Munchkin, Cards Against Humanity, Cowboy Bebop: Space Serenade, D&D Dungeon Mayhem idr., tako da boste lahko s prijatelji zaigrali kakšno zabavno partijo. Za tiste, ki raje uživate v digitalnem svetu, pa bo na voljo nekaj iger na konzoli Nintendo Switch, in sicer Super Smash Bros. Ultimate, Mario Party Supertars in Mario Kart 8 Deluxe. Program tokratnega dogodka, ki smo ga pripravili za vas, je torej sledeči:
Vabljeni.

Povezava do originalnega članka

Delavnica z glino: Keramika za posebne priložnosti
2024-04-10 17:00 - 19:30 | Maribor center / Vetrinjski dvor (Vetrinjska ulica 30, Maribor)
Lončarska delavnica bo namenjena izdelovanju iz gline v prostoročni tehniki. Tema? Vaše želje.
Lončarska delavnica bo namenjena izdelovanju iz gline v prostoročni tehniki. Tema? Vaše želje. Darilo za bližnjo osebo, poseben predmet za popestritev vašega doma, komplet skodelic zase in svojo prijateljico, možnosti je neskončno! Lahko pa zgolj pridete, se prepustite in boste videli kam vas bo glina v tistem trenutku zapeljala.
Delavnica je primerna za začetnike.
Cena na osebo: 45,00 €.
Vsi materiali so vključeni v ceno.
Prijave: Število mest je omejeno.
S plačilom kotizacije, si zagotovite mesto na delavnici eva.prepeva@gmail.com.

Povezava do originalnega članka

Kritična in medijska pismenost
2024-04-11 00:00 - 2024-04-13 00:00 | na spletu in v živo
11. – 13. 4. 2024, na spletu in v živo
Kritična in medijska pismenost
Delavnica izhaja iz pedagoškega modela, ki ga želimo približati učiteljicam_em in jih spodbuditi, da v svoje vsakodnevno delo z mladimi vključijo elemente kritične pedagogike in medijske pismenosti v navezavi z digitalno pismenostjo. Le-to bo obogatilo učni proces z dodatno kontekstualno širino obravnavanih tematik in zavedanjem o znanju kot družbeni konstrukciji, vezani na družbene norme in vrednote. Vse to bo učiteljicam_em in mladim omogočalo vpogled v razmerje med znanjem in močjo, ter jih opremilo z mehanizmi in teoretskimi orodji za razvijanje kritičnega odnosa do lastnega znanja. Skozi proces se bo povečalo zavedanje o ekonomskih, političnih in družbenih interesih, ki vplivajo na znanje, informacije in vsebine, s katerimi se vsakodnevno srečujemo.

Usposabljanje, namenjeno učiteljicam_em in strokovnim delavkam_cem v šolah ter drugih organizacijah, bo potekalo 3 dni, kombinirano na spletu in v živo med četrkom, 11. 4. 2023, in soboto, 13. 4. 2024, v obsegu 18 pedagoških ur in je v katalogu Katis ovrednoteno z 1 točko.

Četrtek, 11. 4. 2024 / 12.00 – 15.30 / zoom

Spoznavanje osnov kritične in medijske pismenosti v navezavi z digitalno pismenostjo

Petek, 12. 4. 2024 / 10.00 – 16.30 / v živo

Teoretično in praktično spoznavanje orodji in metod za kritično analizo medijskih in drugih pisanih in vizualnih sporočil

Sobota, 13. 4. 2024 / 10.00 – 14.30 / zoom ali v živo

Praktično razvijanje pristopov za delo z mladimi

Prijave sprejemamo v sistemu Katis ali po e-pošti na naslov info@pekarnamm.org do 5. 4. 2024.

PRIJAVA NA USPOSABLJANJE V SISTEMU KATIS

Program je zastavljen tako, da udeleženi poglabljajo svoje zmožnosti kritičnega branja informacij in različnih manipulativnih besedil, se srečajo s kritično medijsko pismenostjo ter pristopi, spodbudami in orodji, ki jim omogočajo posredovanje teh veščin mladim v procesu svojega dela. Mlade je potrebno spodbujati, da razvijajo zmožnosti kritične pismenosti in s tem kritičnega branja informacij s katerimi se v različnih oblikah vsakodnevno srečujejo, da torej prepoznajo manipulativne elemente in se zavedajo zmožnosti samostojnega ustvarjanja besedil/sporočil vseh oblik. Prav s tem lahko aktivno in odgovorno sodelujejo v družbi v različnih kontekstih, predvsem pa javnost in nosilce moči opozarjajo na lastno problematiko ter jih vabijo v dialog. Pristope kritične pedagogike pa moramo sprva spoznati in prakticirati tisti, ki delamo z mladimi in tako s posredovanjem veščin podpiramo mlade in njihove aktivnosti ter vlogo dejavnih oblikovalcev svoje prihodnosti v okolju kjer živijo in družbi nasploh. Kritično mišljenje kot eden od temeljnih ciljev izobraževanja izvira iz ideje, da je za razvoj posameznika nujno, da razvije zmožnost in voljo, da na posredovane resnice in njihovo samoumevnost pogleda iz različnih zornih kotov ter v njih razkriva napake ali manipulativne in ideološke vidike. Za to pa si je potrebno vzeti čas in razvijati pogovor skozi katerega udeleženi razvijajo zmožnost, da jasno in argumentirano predstavijo svoja stališča, se soočijo s pogledi drugih in ustvarjajo nove poglede na probleme. Prizadevamo pa si tudi za dvig ravni kritične medijske pismenosti ter udeležene opremiti z informacijami in orodji za prepoznavanje avtentičnosti objav in s konceptualnim aparatom za kritično analizo družbenega dogajanja. Soočamo se s porastom raznovrstnih oblik informacij, s katerimi so bombardirani tudi mladi, katere vzgajamo in izobražujemo. S preizpraševanjem uveljavljenega znanja skozi prizmo razumevanja pomena verodostojnosti, razmerij moči, različnih interesov in večpomenskosti informacij, virov in medijev bodo udeleženi preko zastavljenih aktivnosti lažje zaznali prikrojene razlage s strani dominantnih institucij in jih uporabili v svojem vsakodnevnem delu. Če želimo zasledovati cilj demokratičnega izobraževanja, je nujno, da šole mlade usmerjajo k prakticiranju načel kritične pismenosti, saj se lahko le s tovrstnim znanjem obvarujejo pred nekritičnim ponotranjenjem dogem, reproduciranju neenakosti in ponavljanju konvencionalnega znanja.

Forma usposabljanja bo udeležene skozi vse dejavnosti angažirala k uporabi pristopov in orodji v vsakodnevnem delu, jih spodbujala k premisleku o temah in kako principe kritične pedagogike uporabiti v obravnavi kurikularnih tem. Poleg različnih metod, ki se jih bomo poslužile_i tekom usposabljanja in so popolnoma aplikativne v šolsko okolje, bomo udeleženim posredovale še dodatne materiale in branje, ki jim lahko koristi pri prenosu pridobljenih kompetenc v prakso. S skupinskim delom bodo udeležene_i že v okviru usposabljanja lahko, glede na svoje dosedanje izkušnje in izmenjavo le-teh, izoblikovale_i model, ki se ga bodo nadalje lahko posluževale_i v učilnicah.

Seznanile_i se bomo:

– kako uporabiti kritično pismenost kot metodološko orodje pri delu z mladimi;

– kako razviti kritični pogled v to, kako različna besedila (v medijih, v oglasih, na spletnih blogih, šolskih učbenikih, uradnih dokumentih…) oblikujejo naše svetove, kulture in identitete na vpliven, pogosto prikrit način;

– kako uporabiti besedila (pisana in slikovna) kot družbena orodja na načine, ki omogočajo preoblikovanje teh istih svetov;

– zavedati se samoumevnosti, s katero večinoma sprejemamo množico sporočil in jo nadomestiti s previdnostjo in pozornostjo do ciljev in agend prav teh sporočil;

– kako se na podlagi novo pridobljenega razumevanja in znanja organizirati za dejavno, angažirano in ustvarjalno opozarjanje na problematike ali reševanje problematik v svojem neposrednem družbenem okolju.

Razvijale_i bomo:

– senzibilnost za kritično branje množice sporočil, ki nereflektirana vplivajo na pojmovanja sveta, in pozornost do ozadja informacij;

– vpogled v načine, na katere informacije, besedila, mediji na prikrit način formirajo svetove kulture in identitete mladih;

– prepoznavanje in spodbujanje pozornosti do dejstva, da je branje socialna praksa, ki jo tvorijo dogodki in pravila interpretacije, ki se jih naučimo v institucijah kot je šola in cerkev, družina in delovno mesto, ki ta pravila in dogodke tudi oblikujejo;

– načine prepoznavanja različnih načinov funkcioniranja družbenih omrežij in digitalnih tehnologij ter njihov vpliv na posameznikovo življenje;

– pristope k motiviranju mladih k dejavnemu, angažiranemu in ustvarjalnemu posredovanju svojih vrednot;

– dojemanje sveta v svojem neposrednem družbenem okolju;

– poznavanje orodij za uspešno rabo lastnih besedil in besedil mladih kot družbenih orodij.

Uporabljene metode dela:

– predavanje;

– vodena diskusija;

– delo v skupini;

– kritična diskurzivna analiza medijskih in drugih besedil.

Udeleženke_ci boste prejele_i potrdilo o udeležbi z navedbo števila ur in obravnavanih vsebin.

izvajalki

Urška Breznik

Univ.dipl. sinologinja in profesorica umetnostne zgodovine, od leta 2013 direktorica Pekarne Magdalenske mreže. Vodi in koordinira projekta s področja mladine in kulture ter izvaja delavnice in seminarje kritične pismenosti za mlade, mladinske in pedagoške delavce na temo migracij, delavskih pravic, podnebne krize…

– soavtorica pedagoškega modela sedmih korakov za izvajanje delavnic in seminarjev kritične pismenosti za mlade in pedagoške delavke_ce;

– izvajalka delavnic kritične pismenosti na temo medijev, delavskih pravic, migracij, potrošništva, demokracije in političnih sistemov,… (2009-);

– soavtorica modela neformalnega izobraževanja za mlade »Kritična pismenost in delavske pravice« in izvajalka delavnic na temo kritične pismenosti za nezaposlene mlade v okviru projekta »Združimo se!«.

Kaja Fiedler

Diplomantka sociologije in interdisciplinarnega družboslovja, v Pekarni Magdalenske mreže je zaposlena od leta 2016 na projektih s področja kritične pismenosti, izobraževanj mladih o delavskih pravicah, zadružništvu, stanovanjskih zadrugah in podnebnih spremembah.

– izvajalka delavnic kritične pismenosti na temo delavskih pravic, medijev, migracij, demokracije in političnih sistemov, potrošništva,… (2016-);

– soavtorica modela neformalnega izobraževanja za mlade »Kritična pismenost in delavske pravice« in izvajalka delavnic na temo kritične pismenosti za nezaposlene mlade v okviru projekta »Združimo se!« ;

– avtorica raziskave »Zaposlovanje mladih in krtična pismenost, stanje v Sloveniji 2020«.

Povezava do originalnega članka

Coda kavč #10: Tolkala v vsak komad!
2024-04-13 10:00 | Studio
Tako kot ima vsak pisker svoj pokrov, ima tudi vsaka melodija svoj ritem. S shakerji, tamburini, zvonci, cajonom in djembami, ki jih bomo spoznali na jubilejni 10. Coda kavč delavnici, lahko muziki dodamo tisti posebni karakter, za kar pa ne rabimo biti diplomirani bobnarji ali tolkalisti. Delavnica je tako primerna čisto za vse, ki želite začiniti svoje glasbeno ustvarjanje.
Z mentorjem za bobne Dejanom Barbirjem bomo spoznali posebnosti različnih tolkal, tehnike, da iz njih spravimo čim več, predvsem pa nekaj osnovnih, pogosto uporabljenih ritmov.
Udeležba na delavnici je brezplačna, zavoljo lažje organizacije pa te prosimo, da se pofočkaš na obrazcu: https://forms.office.com/r/gSsg6MzTjg.

KUD CODA

Povezava do originalnega članka

Kuhinjska destilacija zelišč
2024-04-13 10:00 - 13:00 | Okolica / Rošpoh-del 157b, 2351 Kamnica
Delavnica o destilaciji zelišč v kuhinjskem destilatorju.
Pri destilaciji zelišč je veliko drobnih trikov, ki jih ljubiteljski destilarji sami težje odkrijete. Prihranite si leta učenja na lastnih napakah in si pustite svetovati od izkušenih destilarjev. Čas je ravno pravi, da pred začetkom sezone rasti zelišč osvojite to uporabno znanje tudi vi!
Na tej praktični delavnici vam bomo v 10-litrskem bakrenem destilatorju demonstrirali celoten postopek, od priprave zelišč pa vse do shranjevanja hidrolata. Ob koncu delavnice se bomo pogovorili še o aromaterapevtskih vidikih uporabe hidrolatov. Posebej se bomo ustavili tudi ob varnostnih vidikih domače destilacije, ki so pogosto spregledani. Delavnica vam bo dala dovolj praktičnega znanja, da boste z destilacijami v domači kuhinji lahko pričeli tudi sami.

Povezava do originalnega članka

Pletena skulptura iz šibja z Aljo Krofl
2024-04-13 10:00 - 13:00 | Vetrinjski dvor
Kaj lahko storimo za boljši danes in kako lahko poskrbimo za naše okolje? Kaj zapuščamo zanamcem? To so pomembna vprašanja, ki nas vodijo do skupnega sklepa. Ohranimo dobrine, ki nam jih ponuja narava, čiste!
Sobotna delavnica z Aljo Krofl nam bo ponudila vpogled v njen proces ustvarjanja. Izdelali si bomo manjše pletene krožnike in pri tem spoznali, kako je ustvarjanje z naravnimi materiali poseben in čudovit umetniški proces. Učenje se začne že z izbiro in nabiranje šibja, zato je pred začetkom dela pomembna priprava in ideja o končnem izdelku.
Alja pravi, da so jo izkušnje naučile, kako pomembno je prisluhniti šibam, jih z občutkom spremljati med celotnim procesom vpletanja v željeno obliko. Pri tem pa je pomembna družba in naše pozitivno vzdušje.
V sobotni delavnici si bomo izdelali manjši pleteni krožnik ali košarico. Najlepše je ustvarjanje v družbi, kjer si sodelujoči pripovedujemo zgodbe, izmenjujemo mnenja in znanja in morda celo zapojemo kakšno pesem.

Zakaj se udeležiti delavnice?

Spoznajte tehnike pletenja in priprave vej
Izdelajte si unikatno košarico ali kronik
Odkrijte ustvarjalni potencial naravnih materialov
Družite se ob ustvarjanju, petju in pripovedovanju zgodb

Vabimo vas, da se v soboto, 13. 4. 2024 v prostorih Vetrinjskega dvora med 10.00 in 13.00 udeležite ustvarjalne delavnice pod mentorstvom akademske slikarke Alje Krofl, kjer bomo spletli unikaten krožnik ali manjšo košaro.
Delavnica je primerna za odrasle začetnike, število mest je omejeno! Na njej prejmete ves material in pripomočke, poskrbljeno pa bo tudi za dobro vzdušje in okrepčilo.
Intervju z Aljo si lahko preverite na: https://www.marsmaribor.org/2020/05/06/intervju-spoznajmo-aljo-krofl/
Sobotne delavnice za družine in druge zainteresirane pod skupnim imenom Sobota za družbo ponuja obiskovalcem tudi igralni kotiček, igre za najmlajše in ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc BarCoda, ki bo odprt v času MARSovih ustvarjalnih sobot.

Prijave: Zaradi omejenega števila mest vas prosimo, da se predhodno prijavite in sicer s plačilom kotizacije do 10. 4. 2024. Klik za prijavo!
Cena: 10,00 € / posamična, 20€ / družinska (do 2 odrasla in 3 otroci). Materiali so vključeni.
Mesto si zagotovite s predhodnim nakupom vstopnice na spletni strani MARSa www.marsmaribor.org
Več: info@marsmaribor.org

O mentorici:
Alja Krofl je večna snovalka kreativnih zamisli, slikarka, scenografka, vsestranska umetnica. Leta 2011 končala študij slikarstva na ALUO v Ljubljani z diplomskim delom ‘Korenine in krila’, ki govori o sanjah, prednikih in mitologiji. Prav v takem duhu nastajajo slike, risbe in ostale umetniške intervencije. Ena takih ‘Pot prebujanja čutov’ je interaktivni poligon, kjer nas svet čutov spomni na pozabljeno. Sedmo leto že sodeluje z Zavodom MARS Maribor, kot mentorica pri kulturnih
programih, kot vodja scenografije in organizatorka festivalov (Art kamp, Vilinsko mesto). Svoje znanje in izkušnje predajam in sprejemam od otrok in mladih po srcu na ustvarjalnih delavnicah, na doživljajskem igrišču, na dvoriščih, v parkih, na vrtu, v gozdu, v naravi …
.

Dogodek organizira Zavod MARS Maribor z ustvarjalko Aljo Krofl.
Več: http://www.marsmaribor.org/

Povezava do originalnega članka

[Kulturni inkubator] 9. Festival FOMB: Raznolikost
2024-04-15 16:30 - 2024-04-19 18:00 | Kulturni inkubator
festival oblikovanja fomb
RAZNOLIKOST
15. – 19. april 2024 // Kulturni inkubator

V sklopu festivala oblikovanja FOMB bo v Kulturnem inkubatorju na ogled razstava dijakov Srednje šole za oblikovanje Maribor, ki so jo naslovili Raznolikost. Odprtje razstave bo v ponedeljek, 15. aprila, ob 17.00, razstava pa bo na ogled do 19. aprila 2024.
V sklopu letošnje že 9. izvedbe Festivala oblikovanja Maribor – FOMB bodo dijaki Srednje šole za oblikovanje Maribor (SŠOM) razstavo pripravili tudi v razstavišču Kulturnega inkubatorja na Koroški cesti. Festival FOMB je nastal pred osmimi leti kot nadgradnja že obstoječih projektnih dni, ki so jih izvajali na SŠOM.
Festival FOMB bo v Kulturnem inkubatorju gostoval med 15. in 19. aprilom. Odprtje razstave bo v ponedeljek, 15. aprila, ob 16.30.
V galerijskih prostorih bodo na ogled izdelki dijakov programov Medijski tehnik in Tehnik oblikovanja (grafično oblikovanje) ter Frizerski tehnik in Grafični operater, ki so jih dijaki ustvarili v sklopu natečaja na temo Raznolikost (kategorija: animacija in film – projekcije).

Izdelki dijakov programa Medijski tehnik in Tehnik oblikovanja (grafično oblikovanje)
Mentorji: Amadeus Birca, Stevan Čukalac in Bronislav Horvat Toš
Izdelki dijakov programa Frizerski tehnik
Mentorji: Bojana Galič in Andreja Meško
Izdelki dijakov programa Grafični operater
Mentorica: Andreja Bertoncelj

VEČ O FESTIVALU FOMB
Festival oblikovanja Maribor – FOMB je nastal pred osmimi leti kot nadgradnja že obstoječih projektnih dni Srednje šole za oblikovanje Maribor (SŠOM). Festival je med drugim sestavljen iz strokovnih dnevov in delavnic na šoli ter programa v razstaviščnih prostorih na različnih lokacijah v Mariboru. Tam potekajo otvoritve razstav dijakov, udeležencev natečaja, in učiteljev. S tem spodbujajo mlade k druženju, umetnosti in h kulturi ter jih predstavijo okolju. Zadnji dan FOMB-a je vedno slavnostna prireditev s kulturnim programom, ki ga pripravijo dijaki.
Vsako leto pri pripravi in zvedbi festivala FOMOV aktivno sodeluje večina od 750 dijakov (snemalci, monterji, fotografi, oblikovalci, frizerji, manekeni itn.) Namen FOMB-a je, da se dijaki različnih programov med seboj naučijo timskega dela in sodelovanja, tako kot to poteka na vseh prireditvah in da svoje znanje prelijejo v realno okolje.

Povezava do originalnega članka
